b'\n_START_ARTICLE_\nKuohatti\n_START_PARAGRAPH_\nKuohatti on noin 230 asukkaan kyl\xc3\xa4 Nurmeksessa. Se sijaitsee Kuohattij\xc3\xa4rven ymp\xc3\xa4rist\xc3\xb6ss\xc3\xa4. Kyl\xc3\xa4n keskus sijaitsee noin 19 kilometrin p\xc3\xa4\xc3\xa4ss\xc3\xa4 Nurmeksen keskustasta.\n_START_SECTION_\nOsa-alueet\n_START_PARAGRAPH_\nKyl\xc3\xa4n alue on laaja, ulottuen kantatielt\xc3\xa4 75 Lieksan rajalle. Alue jakaantuu nelj\xc3\xa4\xc3\xa4n osaan, jotka ovat Alava, Kuokanvaara, H\xc3\xb6nni sek\xc3\xa4 varsinainen Kuohatti.\n_START_SECTION_\nAlava\n_START_PARAGRAPH_\nKuohatin kyl\xc3\xa4n runsasv\xc3\xa4kisin alue on nimens\xc3\xa4 mukaisesti alavaa seutua. Se sijaitsee Kuohattijoen rannalla. Alueen maisemaa hallitsevat peltoaukeat, ja siell\xc3\xa4 on runsaasti uudempaa rakennuskantaa.\n_START_SECTION_\nKuokanvaara ja H\xc3\xb6nni\n_START_PARAGRAPH_\nM\xc3\xa4kimaasto hallitsee vanhoja asutusseutuja. Alueella on ollut runsaasti asuinpaikkoja, mutta nykyisin suuri osa taloista on autiona.\n_START_SECTION_\nKuohatti\n_START_PARAGRAPH_\nVarsinainen Kuohatin alue sijaitsee Kuohatintien varrella. Asutus on palaamassa takaisin Kuohattiin muutamien hiljaisempien vuosien j\xc3\xa4lkeen, ja vanhoja autioituneita rakennuksia on otettu asumisk\xc3\xa4ytt\xc3\xb6\xc3\xb6n.'